கேள்வி: வில்லியம் கிரேஞ்சு பாண்டு பற்றி விளக்கவும்.
பதில்: வில்லியம் கிரேஞ்சு பாண்டு (William Cranch Bond) (9 செப்டம்பர் 1789 - 29 ஜனவரி 1859) ஓர் அமெரிக்க வானியலாளர் ஆவார். இவர் ஆர்வார்டு கல்லூரி வான்காணகத்தின் முதல் இயக்குநரும் ஆவார்.
கேள்வி: வில்லியம் கிரேஞ்சு பாண்டு - பயில்நிலை வானிலையாளர் பற்றி தகவல் சொல்.
பதில்: இவர் 1806 இல் தன் 17 ஆம் அகவையில் பாண்டு ஒரு சூரிய ஒளிமறைப்பைக் கண்ணுற்றுள்ளார். இதர்குப் பின்னர் இவர் ஆர்வமிக்க பயில்நிலை வானியலாலரானார். இவர் தன் முதல் வீட்டைக் கட்டியதும், இவர் அதன் பலகணியை வான்காணகமாகப் பயன்படுத்தினார். இந்த பலகணி கூரைத் துளையில் செருகிய தொலைநோக்கி வழியாக, வானகத்தை நோக்கிடலானார்.
கேள்வி: வில்லியம் கிரேஞ்சு பாண்டு - ஐரோப்பா பயணம் பற்றி விளக்கவும்.
பதில்: இவர் 1815 இல் ஆர்வார்டு பல்கலைக்கழகம் பணித்தபடி, ஐரோப்பாவுக்குச் சென்று அனைத்து வான்காணகங்களையும் பார்வையிட்டுத் தகவல்களைத் திரட்டியுள்ளார். இவர் இங்கிலாந்தில் உள்ள தெவோன்இன் கிங்சுபிரிட்ஜில் 1819 ஜூலை 18 இல் செலினா கிரேன்சை மண்ந்துள்ளார். செலினா கிரேன்ச் நான்கு ஆண்மக்களையும் இரண்டு பெண்மக்களையும் பெற்றுத் தந்தார். 1831 இல் தன் மனைவி இறந்த்தும், இவர் அவரது அக்காவான மேரி உரூப் கிரேன்சை மணந்துள்ளார். இவர் 1832 இல் அமெரிக்க கலை, அறிவியல் கல்விக்கழகத்தின் ஆய்வுறுப்பினராகத் தேர்ந்தெடுக்கப்பட்டுள்ளார்.
கேள்வி: வில்லியம் கிரேஞ்சு பாண்டு - கண்டுபிடிப்புகள் பற்றி விளக்கவும்.
பதில்: * இவர் 1811 பெருவால்வெள்ளியைத் தனித்துக் கண்டுபிடித்தார். * பாண்டும் இவரின் மகன் ஜார்ஜ் பிலிப்சு பாண்டும் காரிக்கோளின் நிலாவான கைபெரானைக் கண்டுபிடித்தனர்; இது பிரித்தானியாவின் வில்லியம் இலெசலாலும் இதே நேரத்தில் தனியாக கண்டுபிடிக்கப்பட்டது. * இவரு இவரது மகனும் காரிக்கோளின் முதல் உள்வலயத்தை முதன்முதலாக 1850 இல் ஆர்வார்டு தொலைநோக்கியால் காரிக்கோளை ஆய்ந்தபோது நோக்கினர். இது சி வலயம் அல்லது கிரெப்பே வலயம் எனப்படுகிறது. * ஜான் ஆடம்சு விப்பிள் உடன் இணைந்து, பாண்டு இருவரும் 1850 இல் வேகா விண்மீனின் டேகுவரோவகை வானொளிப்படங்களைப் பிடித்தனர். அமெரிக்காவில் இதுவரை இத்தகைய படங்கள் ஏதும் எடுக்கப்படவில்லை. ஒட்டுமொத்தமாக, மூவருன் 200 முதல் 300 வான்பொருள்களை ஒளிப்படங்களை எடுத்துள்ளனர்.
கேள்வி: வில்லியம் கிரேஞ்சு பாண்டு - தகைமை குறித்து விரிவாக சொல்லுங்கள்.
பதில்: பல வான்பொருள்கள் இவரது பெயர் இடப்பட்டுள்ளன. அவற்றில் சில கீழே தரப்படுகின்றன: * நிலாக் குழிப்பள்ளம் W. Bond (crater) இவரது பெயர் இடப்பட்டுள்ளது. * கைபெரானின் ஒரு பகுதி "பாண்டு-இலெசல் டோர்சம்" எனப்படுகிறது. " * குறுங்கோள் 767 பாண்டியா இவரது பெயராலும் இவர் மகனது பெயராலும் கூட்டாக அழைக்கப்படுகிறது. * காரிக்கோள் வலயங்களுக்கிடையில் உள்ள சந்து "பாண்டு சந்து" என இவர் பெயராலும் இவரின் மகன் பெயராலும் அழைக்கப்படுகிறது.